mteb/NusaParagraphEmotionClassification huggingface dataset:
Lantaran beas di imah keur seep, jeung seeur bahan-bahan masak anu tos seep di imah, abdi dipiwarang balanja ka minimarket ku mamah. Mamah nitip pang meserkeun beas, minyak, endog jeung sabun. Abdi langsung angkat ka minimarket anu dekeut ti imah, teras milihan barang-barang anu bade dipeser. Pas mayar ka kasir, total balanja kuring tos leuwih ti saratus rebu, janten kuring tiasa milih hiji hadiah nu aya di hareup. Abdi langsung milih minuman, lumayan lima rebu meunang tilu botol, tiasa dibagikeun ka adi jeung lanceuk. Teras kasirna nawaran abdi janten member supados meunang diskon. Abdi langsung daptar jeung meunang potongan tilu puluh rebu.
Sieun ngalakukeun dosa teh salah sahiji ciri jalmi nu gaduh katakwaan nu geus luhur. Jalmi nu sieun ngalakukeun dosa teh, jalmi nu ngartos pisan soal agama tur takwa ka gusti Allah. Manehna nyahho upami ngalakukeun dosa sanyumput-nuyumputna oge tangtos gusti Allah nyaho naon nu diperbuat ku hambana. Sieun ngalakukeun dosa teh kudu digaduhan ku umat muslim ayeuna kusabab ayeuna teh seueur nu ngumbar-ngumbar dosa nu tos dilakukeun. Padahal Allah teh tos nutup aib-aib sareng dosa-dosa nu urang lakukeun nanging manusana nyalira nu ngabuka aib sareng dosa-dosana. Sieun ngalakukeun dosa teh janten salah sahiji cara pikeun ngajauhkeun urang ti perkawis-perkawis nu teu ngagaduhan manfaat.
Salian ti jadi lelucon jeung hereuy keur seserian prank oge bisa di jadi keun sosial expreriment ayena nyaeta ngetes jiwa sosial batur lamun ningali hararese na hirup batur. Di dinya oge bisa nempo jeung nyokot hikmah tina kagiatan eta biasana mah ngeunaan bersyukur. Kagiatan ieu oge baheula geus rame jeung di lakukeun di youtube, baim wong baheula mindeng pisan nyieun konten kawas kieu. Dimana urang ngabohong atawa nyamar jadi jelema anu butuh pitulungan di jalan jalan tuluy nyampeurkeun ka jelema anu rek di prank tuluy menta dahar sugan atawa menta duit. Reaksi jelema anu di prank ieu anu di tungguan, biasana mah pas jelema na balik deui terus mere nyaho lamun bobohongan teh jelema na bakal reuwaseun pisan teu sangka. Dina carita kagiatan eta salian ti ngahibur tapi oge mawa pelajaran sangkan leuwih bersyukur.
Bau awak teh jadi salah sahiji permasalahan anu loba pisan dialaman ku jalma. Mantak, supaya teu pati ba awak, yuk laukeun tilu hal ieu. Nu kahiji nyaeta rutin mandi make sabun nu ngandung parfum, tujuanna supaya ngaberesihan awak bari nyeungitan ti jero. Nu kadua nyaeta make deodorant saberes mandi teh, supaya teu bau kelek nu bakal nular ka bau awak. Nu katilu nyaeta pake parfum anu cocok, teu nyengat teuing, supaya bisa ngacover bau awak urang. Salian eta, kalembaban awa oge kudu dijaga pisan, ulah nepi ka lembab teuing da bakal ngundang keringet jeung bau awak. Kudu jaga awak supaya tetep garing jeung saeutik lembab.
Di dieu aya sababaraha cara nu bisa mantuan nungkulan isin make baju sarua jeung jalma sejen. Kahiji, eta pangalusna pikeun nampa yen kaayaan lumangsung sarta yen urang moal bisa ngarobah naon anu lumangsung. Coba teu mikir ngeunaan eta sarta difokuskeun acara ayeuna. Upami anjeun ngarasa isin sareng teu nyaman, cobian ngobrol sareng jalma sanes sareng ngobrol santai. Ieu bakal nulungan anjeun ngarasa leuwih rileks jeung ngarasa leuwih alus. Seuri bisa mantuan anjeun ngarasa leuwih percaya diri jeung nempatkeun batur betah. Tong mikirkeun naon anu dipikirkeun ku batur ngeunaan kaayaan eta. Fokus kana positip sareng cobian ngaraosan acara anu lumangsung. Panginten anjeun tiasa ngobrol sareng jalma sanes atanapi ningali barang-barang dina acara eta.
Salah sahiji hal nu dipikageuleuh tina miara ucing teh nyaeta mun geus geringna. Biasana ucing geuring mah sok pikageuleuheun. Komo mun nepi ka flu mah, sok beresin tuluy lehona teh ka mana-mana ngecret. Buluna oge sok loba jamuran, kulitna budug, komo ceulina mah sok pinuh ku jamur nu ngagorogotan, nepi ka aya nu beak ceulina teh. Tuluy mun geus gering teh sok miceun sembarangan, di mana wae. Malahan mah sok miceun di jero imah. Tah hal ieu teh ngageuleuhan pisan dunuganna. Pasalna, ngurus ucing gering teh teu sakeudeung jeung kudu leukeun pisan, utamana mah ulah jorokan jalmana, kudu bisa tahan kageuleuh.
Cara nu bisa dilakukeun supaya urang teu tilelep dina kolam renang nu jero. Nu kahiji nyaeta guyang atawa renang di kolam nu masih kajangkau ku tinggi badan, ulah wawanian kanu jero mun teu bisa ngojay mah, komo mun euweuh nu ngawasi mah. Nu kadua nyaeta nyobaan ngambang dina cai supaya teu tilelep. Konci ngambang na cai teh ngan hiji nyaeta rileks jeung tenang. Mun nepi ka rusuh mah potensi tilelep na ge bakal nambahan. Nu katilu nyaeta coba make pelampung atawa alat bantu lainna supaya teu tilelep jeung masih bisa ojay-ojayan di temoat nu jero. Tong hilap oge sasuaikeun jeung kamampuan urang.
Aya sababaraha cara nu bisa dilakukeun pas diudag ku anjing. Nu mimiti urang ulah panik, penting jang tetep tenang oge teu panik pas diudag anjing. Lantaran anjing bisa ngarasakeun rasa kasieun atawa hariwang dina diri jelema jeung bisa ngarespon jang nyerang. Nu kadua ulah ninggali mata anjing sacara langsung, ieu bisa dianggap salaku ancaman atawa tantangan. Nu katilu ulah lumpat, sanajan insting alami pas diudag anjing nyaeta lumpat, tapi hal ieu bisa nyebabkeun anjing beuki ngarasa terangsang jeung ngudag urang oge leuwih agresif. Nu terakhir lamun anjing tuluy ngudag jeung embung eureun, coba jang ngagunakeun sora teges jeung ngaluarkeun sora "indit!". Lamun situasina tetep anjing ngudag-ngudag, geura-geura menta bantuan ka batur.
Peuting ieu aya rerencangan abdi anu mondok di imah kuring. Sabenerna kuring rada era lantaran sepre jeung simbut teu acan digentos. Matak teu heran pas manehna make simbut, manehna baueun lantaran aya tilas acay jeung kesang. Abdi langsung era pisan disebut seprena bau acay, tapi da kumaha deui, emang bener naon saur manehna, abdi bade nyeseuh simbut teu janten wae lantaran keur usum hujan, sieun simbutna teu garing, komo peutingna sok tiris. Eta simbut teh geus bau pisan kabehna, rek dibalikkeun oge angger we bau. Kapaksa manehna nganggo jaket kanggo simbut supados teu tiris. Isukna abdi langsung nyeseuh eta simbut jeung seprena lantaran era.
Pas kajadian bencana alam, penting jang urang nyokot tindakan pencegahan jeung nyiapkeun diri sarta kulawarga. Tapi mindeng urang mohokeun hal ieu jeung ngaremehkeun potensi bahaya nu bisa wae kajadian. Ku sabab kitu penting jang urang nyiapkeun diri meh bisa nyalametkeun nyawa. Salian eta, persiapan bencana alam oge bisa mantuan urang mertahankeun jadi pribadi nu mandiri. Urang teu kudu bergantung ka batur, dina situasi darurat unggal detik berharga pisan, jeung nyiapkeun bencana alam bisa mantuan urang ngahemat waktu jeung energi. Jadi kudu inget yen nyiapkeun diri jang bencana alam lain ngan saukur ngalindungi diri sorangan jeung kulawarga, tapi oge ngeunaan mantuan batur jeung tanggung waler salaku warga negara nu sae. Ulah nungguan nepi terlambat, lakukeun ti ayeuna oge jeung jadi bagian tina solusi jang nyanghareupan bencana alam.
Sateuacan maot, naon nu sok di dibicarakeun ku anjeunna, lobana  masalah hubungan sareng jalma-jalma di sakurilingna janten topik anu paling dibahas 62 persén, dituturkeun ku urusan karir 56 persén, kulawarga 43 persén, sareng pendidikan 39 persén. Tapi 6 persén jalma anu tinggaleun nyarios yén aranjeunna diajar pelajaran ti almarhum sareng 21 persén nyarios yén aranjeunna dipénta diajar tina kasalahan dina kahirupan. Juru bicara Panguburan Pilihan Sampurna, organisasi anu ngalaksanakeun survey, nyarios, "Seueur jalma anu ninggalkeun pesen leutik pikeun kulawargana sateuacan maot. Aranjeunna ngalakukeun ieu kusabab aranjeunna hoyong jalma anu aranjeunna tinggalkeun hirup bagja." tah eta nu hayang diterapkeun yen nu bade ninggalkeun pastina hayang kulawarga nu ditinnggalkeun bisa bagja, kayaning tabah jeung tegar.
Basa SMA pas rek pelajaran olahraga, urang ganti baju make baju olahraga tuluy saragam bodasna ku urang ditilepan. Jol aya babaturan nu nyampeurkeun, ninggali dina bagian kelek urang koneng oge baseuh. Terus manehna ujug-ujug moyok, "Ih geuleuh eta meuni koneng". Urang ngajawab bari ngaleos "Bae ah meuni riweuh maneh mah". Jeung nu leuwih era na teh pas rek diuk di meja, babaturan teh keur pada ngumpul. Ti kajadian eta urang leuwih nyadar kana kelek ku sabab era. Jadi unggal poe teu pernah deui katinggaleun make deodoran, tapi teuing kunaon si baju teh tetep weh koneng tuluy bauna teh jadi nyampur.
Biasana budak sakola teh sok aya wae nu ngalakukeun pembullyan. Tah hal ieu teh mantak ngarugikeun pisan ka korban bullying na sabab bisa ngarusak mentalna. Malahan mah pembullyan na ge dilakukeun ku lan sahiji jelema, nu mantak nyeuri pisan jeung trauma berat ka korbanna. Biasana nu dibully basa di sakola teh sok ngarasa leuwih insecure dina pergaulan sosialna sabab ngarasa dirina teu penting jeung teu berguna. Tah hal ieu teh kudu diminimalisir sadini mungkin sabab mun diantep teh bakal fatal dampakna. Barudak sakola kudu diedukasi ngeunaan bullying jeung kudu diajarkeun wani speak up laun ngalaman bullying. Mantak, yuk sebarkeun informasi saluas-luasna supaya teu aya deui korban bullying di ranah sakola!
rang umumna ngarasa disgusted jeung reuwas lamun urang nempo piaraan ngalakonan hal aneh, nyaéta dahar tai sorangan. Ngaluncurkeun Treehugger, sakitar 16 persén anjing rutin ngadahar tai sorangan atanapi tai anjing sanés, sareng 23 persén parantos katingal tuang tai sahenteuna sakali. Fenomena anjing ngadahar tai sorangan dumasar kana dua téori. Téori kahiji nyebutkeun yén coprophagia atawa konsumsi tai nyaéta kabiasaan anu patali jeung kaayaan pangwangunan jeung lingkungan. Lajeng téori kadua nyebutkeun yén cukang lantaranana nyaéta kabiasaan évolusionér nu diwariskeun ti karuhun anjing urang, ajag, anu ngadahar kotoran sorangan pikeun nyegah parasit peujit asup ka sayang na.Paripolah anjing ieu tiasa lumangsung kusabab sababaraha faktor sapertos umur, breed, sareng kaayaan hirup. Sacara umum, ieu alesan anjing ngahakan kotoran sorangan
Ngarasa sorangan ulah nepika tutuluyan, biasana ngarasa sorangan teh sifatna samentara. Aya sababaraha hal nu bisa dilakukeun ngameh teu ngarasa sorangan. Ngalakukeun hobi ngameh bisa ngalihkeun pikiran ti kaayaan nu nyieun ngarasa sorangan. Leuwih alus deui lamun ngalakukeun hobi teh bareng-bareng jeung batur nu boga hobi nu sarua. Miara hewan, miara hewan bisa jadi ngarasa boga babaturan deukeut. Ngabantuan jelema nu ngabutuhkeun, sabab hal nu kieu bisa jadi ngarasa dibutuhkeun jeung boga babaturan babagi. Bisa datang ka panti asuhan, panti jompo, jeung nu sejenna. Kudu ngajauhan ti media sosial, ngarah bisa mere kasempetan jang nata hirup deui. Indit ka tempat nu  dipikaresep, mun bisa pilih tempat anu can pernah di datangan.
Sababaraha taun ka tukang kuring kawin jeung pamajikan urang Banten. Petugas dukcapil di dinya terang-terangan menta duit keur ngaluskeun dokumen transfer KTP jeung KK nu keur digarap sanggeus kuring nikah. Ceuk kuring lamun bener aya fee anu kudu dibayar, teras kuring ménta bukti pembayaran anu bisa dipaké salaku bukti. Ieu kudu dicatet yén kuring geus teu diangkat sora kuring jeung nada mah malah saeutik pleading, hal anu kahiji kalina dina hubungan urang nu pamajikan kuring geus ngan katempo kuring begging. Ujug-ujug patugas awéwé nyentak kuring kalayan alesan yén kuring milarian masalah. Patugas awéwé nyewot sekuat-kuatna naroskeun upami kuring badé ngalaporkeun anjeunna ka patugas salajengna. Tadina mah teu boga niat kitu, ngan teu hayang méakkeun duit, sabenerna teu perlu méakkeun dua kali dina tempat anu sarua. Jeritna patugas awéwé narik perhatian sadayana, kalebet perwira senior sareng atasanna anu bahkan di lantai sanés. Di payuneun patugas senior sareng atasanna, anjeunna ngalungkeun sadaya dokumén anu aya dina méjana ka kuring ngagorowok ka kuring nyarios yén kuring ngan ukur hoyong anjeunna ditangkep.
Urang mimiti boga gawe teh di bidang Wedding Organizer. Gawe na ti mimiti WO eta diadegkeun. Aya kana sataunan urang gawe didinya, ti mimiti jadi crew lapangan nepi naek jabatan ka Sekretaris anu nyieunan Invoice, Proposal, jeung Rundown acara. Waktu ka waktu beuki nambahan crew WO, nepikeun ka bisa nyewa hiji kontrakan anu lumayan gede, dipake jang kantor WO sakaligus galeri baju kawinan. Jadi lamun aya meeting teh sok didinya tara di imah deui. Tapi saenggeus sataun, mulai muncul konflik ti internal. Konflik ieu geus lila tapi sabab diantep jadina ngabeledug nyakaliguskeun. Nepikeun ka akhirna mah urang kabeh sapuk yen nutup Wedding Organizer ieu. Padahal usaha WO keur alus-alusna harita teh da geus beres pandemi.
Ayeuna abdi bade nyobian sambel bakar nu nuju viral di Bandung. Pas dugi ka outlet na teh meuni ngantri pisan dugi ka jalan. Pas abdi tos satengah jam nuju ngantri, jol we teteh-teteh nyorobot payuneun abdi. Ku abdi diwartosan we titah ngantri da nu sejen na oge sarua geus lila. Karek we si teteh na teh ngaleos ka tukangeun abdi bari beungeutna jiga nu sebeleun. Euh meuni hoyong pisan nyarekan si teteh. Untung anjeunna daekeun ngantri sasuai aturan, mun henteu mah ditembal deui we ku abdi. Untungna teu lila abdi langsung kenging kertas jang mesen menuna. Tinggal nulis pesenan tuluy neangan tempat diuk we.
Salah sahiji syarat kanggo daptar kuliah nyaeta pamariksaan kasehatan. Tapi aya oge hiji data nu kedah dilengkepan nyaeta golongan darah. Abdi ti leutik teu apal golongan darahna naon, salila ieu mah ngan nebak-nebak hungkul jeung ngasal ngeusi golongan darag. Tapi lantaran kedah pasti, abdi menta ka dokterna kanggo diparios golongan darah supados teu salah lamun bade donor darah. Diparios golongan darah teh nyatana kedah ditojos make jarum lengeunna kanggo ngaluarkeun getih supados tiasa dicek. Abdi sieun kana jarum anu kitu lantaran kawas dijepretkeun kana lengeun. Abdi sababaraha kali ngabetot lengeun pas bade ditojos ku jarum lantaran sieun, padahal pas tos ditojos teu pati nyeri, ngan reuwas hungkul.
Aya seeur kajadian salila abdi cicing di kontrakan ieu, mulai ti kamari aya jalmi anu diusir ti kontrakan nepikeun ayeuna aya deui tatanggi abdi di kontrakan anu didatangan ku pulisi. Ceunah mah lantaran manehna gaduh narkoba jeung ngical narokoba. Indungna teu nyangka lamun budakna salila ieu digawe janten tukang ical narkoba. Budak eta langsung diseuseulan di hareupeun imah. Adina ceurik lantaran lenceukna dibawa ka kantor pulisi sabari leungeunna diborgol, adina teu apal lanceukna digawe naon tapi manehna ngan apal yen lanceukna teh bageur ka kulawargina. Indung jeung adina ceurik pas manehna dibawa ka kantor pulisi. Abdi nu ningal ti jauh oge sedih ningal kulwargi eta.
Pas indit jeung kabogoh ka hiji tempat, aya nu ngingintil duaan lalaki. Awalna mah kabogoh urang nu sadar tiheula, urang teu sadar. Tapi pas lila kalilaan bener geuningan ditutur-tutur ku batur. Jadi harita urang ngaharewos ka kabogoh yen hayang apal, sabenerna saha nu keur ditutur-tutur teh, naha urang atawa kabogoh urang. Jadi pas di karamean, urang papisah jeung kabogoh tapi jangjian di hiji tempat jang titik point na. Cing saha nu dituturkeun naha urang atawa kabogoh urang. Pas papisah teh geuningan lalaki nu duaan teh nuturkeun urang, urang sieun aya naon bet ditutur-tutur ku jelema duaan ieu, jadi leumpang urang digancangkeun nepikeun ka panggih jeung kabogoh urang di hiji tempat.
Sajaba ti kaulinan prank , aya sababaraha aplikasi nu tos Anjeun undeurbjeung ender ku bakal bisa ngabantuan ngusilan jalma. Utamana jeung aplikasi nu tangtu, Anjeun make eta keur senang prank ka jalma séjén. Salah sahiji aplikasi anu pikaresepeun sareng rada ngabantosan anjeun ngabodor babaturan anjeun nyaéta aplikasi tina rupa-rupa sora, anjeun pasti sering ningali gurauan sareng sora kentut anu sering dilakukeun ku YouTuber. Salah sahiji aplikasi anu sering dianggo nyaéta aplikasi sora kentut prank anu tiasa diunduh gratis di Playstore atanapi Apple store. Dina aplikasi sora kentut prank anjeun bakal mendakan rupa-rupa jinis sora kentut. Ku ngagunakeun aplikasi ieu, anjeun tiasa ngadamel pranks pikeun babaturan anjeun.
Udin. Ngaran ucing kampung anu tos tilu tahun leungit teuing ka mana, poe ieu jol ngajugrug di hareupeun panto. Adi abdi anu ti leuleutik resep ulin jeung si udin atoh pisan lantaran teu nyangka si udin anu sugan teh geus maot ojo-ojol aya deui. Si udin teu hilap ka arurang anu nyalametkeun manehna pas kajebak di solokan, dimandian, diparaban unggal poe. Pun adi langsung ceurik lantaran teu nyangka di udin anu geus gede balik deui ka imah. Si udin langsung dimandian, diparaban, jeung dipapatahan meh teu kabur deui. Si udin oge langsung dikalungan meh aya ciri na lamun indit ka mamana.
Deukeut imah kuring aya tempat miceun runtah. Tah kuring teh paling jijik mun dititah miceun sampah didinya teh, da mun miceun sampah didinya teh teu resep kana bauna. Komo mun kudu asup saeutik kana tempat sampahna mah teu resep pisan eta seungitna, terus sok becek oge gara-gara cairan runtah nu matak jijik hayang utah. Teras mun bari teu kahaja nincak runtah atawa kokotor di tempat miceun runtahna teh, asa hayang langsung mandi beresih da. Jadi kuring mun dititah miceun runtah kadinya mah ngan di hareupeun panto gerbangna hungkul, jeung miceun kantong sampahna teh kudu ati-ati, sabab kuring teu hayang bau jeung cai tina sampah teh beunang kana baju kuring.
Saenggeus wisuda bulan Februari taun 2019, di taun nu sarua urang oge geus nyiapkeun jang daftar LPDP sabab hayang nuluykeun ka jenjang S2. Seleksina aya tilu tahap, nu kahiji administasi, nu kadua tes akademik, nu katilu wawancara. Samemeh urang ngisian administasi teh, urang geus miluan heula toefl jang salah sahiji syarat administrasi. Toefl lulus jeung nilaina cukup lajeng urang daftar LPDP. Urang oge daftarna jeung babaturan ngaranna Dewi. Ngan Dewi mah teu lulus di tahap kadua nyaeta tes akademik. Sedengkeun urang lulus jeung lajeng ka tahap nu terakhir nyaeta wawancara. Pas poean wawancara urang ngarasa teu maksimal ngajawab tiap patarosan ti pihak LPDP. Nepikeun ka pengumuman lulus, urang dinyatakeun teu lulus sabab nilai wawancarana anu kurang.
Mun ka tempat asing atawa ka tempat anyar teh urang kudu babari ngabaur, ulah neundeun rasa sieun. Sabab ceuk paribasa mah di mana bumi dipijak, di dinya langit dijunjung. Jadi intina mah kudu nyasuiaikeun jeung kaayaan lingkungan sosial masyarakatna, ulah nyaruakeun jeung kondisi sosial di lingkungan sorangan. Kudu bisa adaptasi jeung tempat anyar, ulah nepi ka masang rasa kasieun. Tong sieun ka lingkungan anyar, kudu na mah atoh sabab aya tempat anyar jang ngembangkeun diri. Sabisa mungkin kembangkeun kamampuan adaptasi kalayan alus supaya bisa kabula kabale jeung babari dina urusan kahirupan sapopoe. Ulah nepi ka antisosial komo ngajauh ti interaksi sosial mah.
Aya sababaraha hal anu bisa ngabalukarkeun jalma ngarasa era nalika asup ka WC di tempat umum. Seueur jalma ngarasa era nalika asup ka WC di tempat umum kusabab sieun aya anu terang. Aranjeunna hariwang yen sora atanapi bau ti jamban bakal janten masalah sareng ngantepkeun aranjeunna terang. Aya sababaraha urang anu ngarasa era nalika asup ka WC lantaran ngarasa auratna teuing kakeunaan jeung teu dijagi. Seueur jalma anu ngarasa era asup ka jamban kusabab hariwang kana kabersihan jamban. Aranjeunna hariwang ngeunaan infeksi atanapi panyakit anu tiasa lumangsung kusabab kurangna kabersihan. Aya sababaraha urang anu ngarasa era asup ka WC kusabab tingkat privasi anu handap. Aranjeunna hariwang yen jalma sanes bakal ningali atanapi ngadangu aranjeunna dina jamban.
Waktu harita kuring keur leutik keneh, ngahadiran atikan jeung palatihan bapa jeung  bapana baturan urang di Palangka Raya, kuring boga babaturan jeung manehna oge milu atikan jeung diklat bapana. Kulantaran bosen di asrama tempat bapa ngalatih, kuring ngajak babaturan ulin ka warnet, urang diantar ka warnet jeung maen game online. Saparantos sababaraha jam lampu ngadadak pareum,sanggeus ningali ka luar ternyata aya badai,sanggeus eta,urang rada ngadagoan di warnet.Sanggeus badai rengse,urang mutuskeun balik ka imah. suku.kahariwang,teu kungsi lila aya anjing jeung babaturan di imah nu gerbangna teu ditutup,urang ngaliwat ka imah babaturan kuring sinyal lumpat sagancangna sabab aya anjing, anjing nateh ngudag=ngudag nepi ka asrama.
Salah sahiji hal nu paling ngerakeun teh nyaeta pernah sobek calana di sakola. Jadi, biasana baju barudak saola mah sok pas body da ngahaja supaya katingali alus jeung katingali rapih. Biasana calana na ge sok nepi ka merecet pisan jeung pungsat deuih. Mantak teu saeutik kajadian calana sobek teh. Komo pas butuh lengkah nu badag jeung jangkauan jauh mah, calana merecet teh nyiksa pisan. Rata-rata sobek na calana teh sabab lengkah atawa gerak sampean nu kaleuwihan tina batas jaitan calana. Mun geus sobek mah pan era na ge saumur hirup. Mantak inget wae nepi ka kolot ge da era pisan komo mun disaksian ku babaturan sakola mah.
Ti ngora keneh abdi teu pernah kabayang bakal nikah sareng jalmi anu sanes urang Indonesia. Padahal abdi teu pernah boga cita-cita nikah sareng urang luar negeri. Tapi anu namina jodoh mah teu aya nu apal. Jogo, pati, bagja, cilaka sadayana tos diatur ku nu Maha Kawasa, urang mah tinggal ngajalankeun sadayana sasuai jeung parentah-Na. Abdi tos tilu taun kenal sareng calon caroge abdi anu asalna ti Korea Selatan. Sataun leuwih urang dekeut, ayeuna urang bade ngalangsungkeun nikahan. Urang bakal ngalakukeun nikahan dua kali. Anu kahiji di Indonesia nganggo adat Sunda, lantaran abdi urang Sunda. Anu kadua di tempat manehna, di Korea.
Ieu bakal janteun ka hiji jeung ka terakhirna abdi datang ka resto ieu lantaran palayananna kirang sae. Abdi tos mesen dahareun tiheula tapi kalahkah batur anu karek datang anu dipiheulaan. Abdi mesen ci enteh dua hungkul oge lami pisan dianterkeunna, pas tos diingetan karek dianterkeun ku palayan. Pas mesen dahareun oge rasana kirang ngeunah lantaran gorenganna oge tos rada hapeuk jeung heuras, siga gorengan kamari anu digoreng deui. Pas abdi datang kamar cai oge tempatna tara diberesihan. Anu pang sebelna mah basa aya dahareun anu bahe lantaran si palayan sorangan teu bener mawa dahareuna, manehna kalahkah indit sabari bobodoan teu apal, jadi sajajalaneun jadi kotor. Abdi langsung ngageroan eta palayan anu ngabahekeun dahareun. Abdi nitah manehna tanggungjawab ngaberesan eta dahareun anu ucrat acret kamamana.
Papanggih babaturan anu geus lila pasti senang pisan, bisa ngabagi carita sareng nginget-nginget kenangan jaman baheula. Di sagigireun senang, tapi papanggih jeung babaturan lila oge bisa mere mangfaat nyaeta anu kahiji ngalangkungan waktu jeung rerencangan lila bisa ngabantuan jeung nginget bari ngingetan  kenangan anu sae, lain ngan ukur ngeunaan hal-hal anu bahagia,  tapi urang oe bisa ngingetan perjalanan silaturahim sareng beungkeutan anu kuat anu saenggeus aya dina waktu susah. Ieu bakal ngajantenkeun rapet jeung ngajadikeun leuwih haneut jeung akrab,  salian tieta nyaeta nyaeta  bisa nyambung jeung jaman baheula silaturahim ti waktos beda dina kahirupan bisa mantuan kami nyambungkeun deui jeung bagian tina diri urang sorangan. Babaturan anu lila biasa ngingetkeun urang ngeunaan diri urang anu lila sareng ngabantosan ngahubungkeun jeung bagian tina diri urang anu geus dipohokeun salila mangtaun-taun.
Taun ieu abdi dipasihan kesampetan kanggo ningal langsung idola kuring. Abdi tos ngadangukeun lagu-laguna ti jama SD keneh, nepikeun ayeuna masih keneh hapal. Alhamdulillah kampus abdi tiasa ngundang idola kuring, anu leuwih sae na deui, abdi dipiwarang janten panitia anu maturan bintang tamu. Abdi bener-bener teu nyangka bakalan kontekan jeung Teh Ocha teras tiasa ngobrol langsung. Anjeunna gaduh sora anu adem pisan, bener-bener diva. Anjeunna oge ramah ka sadayana, sok seuri jeung teu seeur pamenta.Teh Ocha bener-bener profesional di luhur panggung. Pas aya masalah teknis Teh Ocha tiasa ngendalikeun paonton supados teu kesel lantaran kedah ngantosan di tengah-tengah lagu lantaran aya anu kedah dibenerkeun heula.
Cara anu salajengna pikeun ngajagaan jalma anu sieun kalelep nyaéta ngiringan aranjeunna nalika aya dina jero cai. Salawasna ngajak jalma anu trauma ku leleb kana kolam renang cai, meureun jeung misan atawa babaturan anu umurna sarua. Nu penting mah jalma nu trauma kalelep bisa nempo kumaha bagja babaturanana di jero cai. Tahap satuluyna bisa dimimitian ku jalma anu trauma ku tilelep, ngalelepkeun suku, jeung maen ciprat-ciprat cai. Meureun anjeun bisa mimitian ku mawa manéhna bari leumpang di kolam renang. Kahiji, manehna pasti bakal sieun tapi pastikeun yén jalma trauma kalelep teh aman dina aisan urang. Kuncina kudu sabar dina nyaluyukeun jeung émosi jalma nu trauma kalelep, tong maksakeun, mun jalma nu geus trauma tilelep geus mimiti sieun, eureun heula maenna. Salajengna nyaéta pembiasaan, supados trauma ngaleungit sareng henteu muncul deui.
Aya cara ngungkulan amarah anu muncul tanpa sabab kudu disaluyukeun jeung cukang lantaranana. Salaku conto, upami depresi mangrupikeun panyababna, anjeun mereun butuh bantosan psikolog atawa psikiater. Aya sababaraha tindakan saderhana anu anjeun bisa di lakukeun pikeun ngahindarkeun ambek. Ieu sababaraha di antarana.Nganyatakeun emosi tanpa nyalahkeun batur, sapertos ku cara nyerat, nyanyi, atanapi ngajerit di rohangan terbuka, tarik napas jero basa rek ambek, Hindarkeun pikiran negatip nu bisa memicu amarah, Latihan rutin pikeun ngaleungitkeun setres, tuluy kudu mikir sateuacan nyarios atanapi ngalakukeun, latihan teknik relaxasi, sapertos meditasi atanapi yoga.Upami anjeun sesah ngontrol amarah, cobaan kengingkeun konseling kasehatan mental ti psikolog atanapi psikiater.
Kumaha rasana teu boga harta jeung loba hutang? loba nu nyebut bahwa eta goreng , alhasi emang bener ternyata goreng pangalamana traumatis. Sanaos kuring sanés anu ngahutang, kuring ningali kumaha jalma-jalma di sabudeureun kuring nanggung hutang sareng hirupna hina. Hasilna, kuring sieun naha kuring bakal tiasa ngadukung diri di hareup. Kuring boga sieun hiji poé kuring bisa boga hutang. Sacara ilmiah kamiskinan di budak leutik bisa ngabalukarkeun trauma, éra, katiisan jeung sagala rupa masalah kapribadian. Ieu mah sakadar tina pangalaman kuring tapi studi ilmiah (Hudson, 2016). Lamun teu diungkulan, trauma kamiskinan di budak leutik bisa ngakibatkeun sikep urang ka turunan urang di mangsa nu bakal datang.
Poe ieu, balik gawe abdi bade langsung angkat ka rumah sakit, abdi bade nengok orok anu nembe lahir. Abdi teu nyangka pisan di yuswa abdi anu tos dua puluhan abdi bakal gaduh adi anyar deui. Rasana aneh, tos lila pisan di bumi teu aya orok, ayeuna bakal aya deui wangi orok, baju orok, jeung sora orok. Abdi atoh pisan lantaran abdi oge tiasa diajar kumaha carana ngurus orok. Asalna mah abdi sieun mangku orok, tapi beuki lila abdi diajar cara ngurus orok nu bener. Abdi oge sasakali gentosan sareng mamah mandian jeung ngabajuan orok. Lamun keur ceurik, abdi langsung mangku adi abdi supados teu ceurik.
Anjeun ngahuleng jeung ngumpulkeun kawani. Anjeun geus mutuskeun pikeun meta dina jalma ieu. Teras anjeun ngetok taktak jalma éta sareng nyarios santun-gancang, nyobian nyumputkeun rasa ambek-ambekan di jero.
"Hapunten, abdi kaditu kadieu," saur anjeun, jempé ngadoakeun yén jalma éta bakal langsung balik deui ka tempatna sareng henteu mayar anjeun deui sareng ngadamel adegan. Anjeun tiasa ngarasakeun panon jalma di sabudeureun anjeun dina anjeun jeung jalma éta.
Untungna, éta jalma melong bari balik ka tempatna!
Perasaan anjeun campur aduk antara lega pisan tapi tetep jengkel sareng bingung. Naha anjeun kantos ngalaman hiji hal anu sigana sepele tapi ngaganggu dugi sapertos carita di luhur? Sabenerna, naon anu dipikiran ku jalma-jalma kalayan gagabah kitu nepi ka antrian kitu?Naha teu isin?
Bagi sabagean jalma mah, mangku orok teh jadi hal nu nyieun was-was. Kumaha henteu, soalna orok loba nu ngelay keneh, jeung deuih teu bisa dikontrol ku sorangan, mantak elayna teh sok nepi ka nu mangkuna. Tah hal eta nu nyieun loba jalma hoream mangku orok batur teh. Loba nu ngarasa jiji mun dikenaan elay orok teh. Padahal, orok mah masih keneh seungit, teu jiga jalma dewasa. Jadi sabenerna mah teu kudu geuleuh atawa jiji kana elay orok teh. Anggursih mah kudu atoh sabab orok na teh berarti sehat jeung teu aya panyakit dalam. Jeung deuih kan ngaberesihkeun na ge gampang, bisa leungit ku cai. Jadi teu kudu riwan deui mun rek mangku orok teh.
Cara supaya urang teu ngarasa kaleungitan sabab ditinggalkeun balik ku babaturan kost. Nu kahiji nyaeta sibukeun diri ku ativitas kampus, bisa ku miluan organisasi, miluan kepanitiaan, atawa bisa oge nyibukkeun diri ku olahraga jeung ngerjakeun tugas kuliah. Nu kadua nyaeta indit ka tempat rame, bisa ka kafe atawa tempat nu sejuk supaya urang teu ngarasa sepi sorangan. Nu katilu nyaeta laukeun ativitas seperti biasa tapi bari nyetel musik di kamarna. Di kostan sabisa mungkin jieun suasana kamar saame jeung sanyaman mungkin supaya urang teu leungiteun teuing ku babaturan nu biasana rame. Bisa salah sahijina ngajak babaturan sejen jang ngendong atawa ulin di kostan urang.
Geus apal naon nu kudu diinum saenggeus utah emang penting, tapi asupan kadaharan nu alus saenggeus utah oge diperlukeun jang malikeun gizi nu leungit. Saenggeus urang teu utah-utahan jeung geus cukup nginum cai, urang bisa ngadahar kadaharan anu lembut-lembut, siga cau, kulub kentang, biskuit, sangu tim, jeung sajabana. Lantaran asupan ieu aya tarigu nu babari dipeupeus jadi energi. Engkena konsumsi jenis kadaharan ieu bisa mantuan ngurangan rasa leuleus saeunggeus utah. Tapi tetep ulah ngadahar inuman nu aya susu, lantaran bisa memicu mual jeung utah deui. Sababaraha kadaharan nu ulah didahar nyaeta kadaharan lada, gorengan, kadaharan tinggi serat, kadaharan bumbu rempah, jeung sajabana.
Cara kaopat pikeun nungkulan katiisan sabab anjeun nyalira nyaéta ku nelepon babaturan. Nalika anjeun ngarasa nyalira, naha henteu nyobian ngahubungi babaturan anjeun? Panginten, anjeun sieun ngaganggu waktos babaturan atanapi janten jalma anu gumantung?  Numutkeun para ahli, anggapan ieu sabenerna salah. Sabalikna, sobat anjeun bakal ngahargaan nalika anjeunna ngarasa anjeun peryogi anjeunna sareng ogé bakal ngaleupaskeun dopamin tina dukungan anjeun. Kalima, coba ngobrol jeung urang asing. Henteu gampang ngamimitian paguneman sareng jalma anyar, tapi metode ieu tiasa ngabantosan ngaleungitkeun rasa sieun kusabab nyalira. Sareng cara anu terakhir, nyaéta konsultasi sareng ahlina. Upami kasieun anu anjeun alami leres pisan mangaruhan kaséhatan méntal anjeun, alternatif anu pangsaéna nyaéta nganjang ka profésional, sapertos psikolog, psikiater sareng terapis. Aranjeunna bakal mendakan solusi sareng panangan anu pangsaéna pikeun urang.
Keur alit keneh mah abdi seeng pisan naek kana tatangkalan. Biasana sok ngalaan bungbuahan dina tukangeun bumi tatangga atawa di kebon. Hiji poe, abdi teh ninali aya buah mangga nu tos asak, warna na meuni koneng meles mantak kabita. Ngan, eta buah teh luhur pisan. Ah, cobian we da biasana ge bisa ceuk abdi teh. Tuluy abdi naek kana eta tangkal. Pas di luhur, buahna teh aya di dahan sisi nu hese dijangkau. Sabab teu aya gantar, abdi nekad ngadeukeutan eta buah jang dipetik langsung. Pas nincak kana dahan leutik, brus we dahan na teh potong tuluy awak abdi murag ka handap. Pas di handap teh abdi langsung ceurik da nyeuri pisan sikuna. Tuluy abdi uih we ka imah. Di imah langsung di urut ku pun bapak da sabab ieu siku teh misalah. Tidinya abdi alim deui-deui tataekan kana tatangkalan.
Salah sahiji sarangga nu sok aya di sawah teh nyaeta kungkang. Kungkang teh sok aya di sawah jeung ngeuntreup dina tangkal pare. Kungkang jadi musuh besar para patani sabab jadi hama jang pare, oge jadi hama jang lingkungan. Pasalna, kungkang teh ngabogaan bau nu luar biasa hangitna kana irung. Mun keur usum panen mah kungkang ge sok ngeuntreup ka imah warga nu aya di sakitaran sawah. Tah ieu teh mantak bau pisan kanu dieuntreupan nana teh. Malahan mah nepi ka nyesakeun noda dina benda nu dieuntreupan nana. Mantak, mun aya kungkang teh sok buru-buru kudu diusir supaya teu nyimpen bau.
Pasualan mibogaan anak ayeuna mah jadi pertimbangan loba pasangan suami-istri. Nepikeun ka saacan kawin sok aya kasapukan kanggo teu mibogaan anak. Tapi ceuk urang mah aya alesan penting kudu boga anak, nyaeta kolot oge butuh kehadiran anak. Boga anak bagian ti ngawangun kulawarga jeung numbuhkeun generasi saterusna. Kahadiran anak ngingetan kolot ngeunaan saha maranehna, ku sabab saha anak eta aya, jeung anak-anak nu bakal neruskeun cita-cita maranehna. Salian ti eta, dunya oge ngabutuhkeun anak-anak, sabab lamun aya bayi, pas urang balik ka imah gawe loba masalah gawean, urang bakal bagja mun ninggali anak seuri. Kagumbiraan anak bisa jadi obat penenang lamun urang keur loba masalah.
Salah sahiji kagagalan nu mantak sedih pisan dina kahirupan abdi mah nyaeta gagal dina proses seleksi perwira karir TNI AD. Abdi tos ngurus sagala berkas sareng ngiring sagala rangkaian seleksina dugi ka tahap ahir. Ngan pas pengumuman kelulusan, abdi dinyatakeun teu lolos. Abdi sempet sedih pisan sabab ngarasa tos berjuang samaksimal mungkin, tapi angger hasilna acan sasuai jeung harapan. Tapi teu nanaon, abdi mulai memperbaiki sagalana. Pesan penting samemeh daftar perwira karir TNI AD nyaeta kedah nyiapkeun mentl jeung fisik samaksimal mungkin. Fisikna oge kedah diatur jeung dipelihara sabaik mungkin. Yuk persiapkeun diri tina fisik, oge tina mental jeung kasiapan. Supaya urang bisa meunang hasil nu maksimal sasuai jeung harapan.
Aya nu ngaranna fobia spesifik, nyaeta fobia anu sieun kanu benda, sato, situasi, jeung aktivitas. Salah sahijina nyaeta akrofobia anu sieun mun keur aya di tempat anu luhur. Rasa kasieun nu dialaman ieu bisa ditimbulkeun ku sababaraha gejala, siga hariwang, stres, atawa panik pas keur aya di tempat anu luhur. Jadi biasana bakal ngahindar tina kagiatan anu aya pakuat-kaitna di tempat anu luhur, siga nangtung dina balkon, ngaliwatan jembatan, ninggali kaluar jendela ti gedung anu luhur. Ku ngabayangkeunna oge misalna aya di tempat anu luhur, penderita fobia ieu bisa ngarasa sieun, hariwang, komo bisa oge ngalaman serangan panik. Sabenerna penderita ieu apal nu dirasakeunna teh teu wajar, tapi maranehna tetep teu bisa mareumkeun rasa kasieun eta.
Kontak panon jeung aranjeunna, petting sirah maranéhanana ogé cara pikeun ngaronjatkeun hormon oksitosin maranéhanana. Hormon ieu ngajadikeun barudak ngarasa aman, ku kituna urang ngarasa leuwih nyambung ka barudak. Orok umur 7 minggu atawa leuwih malah méakkeun 90% waktuna ningali kana panon, lamun orok dina leungeun indungna, contona pikeun nyusu, panon indung jeung orok mindeng papanggih. Ulah nyandak kontak panon for granted. Lantaran acara ieu dipercaya jadi faktor penting jeung pondasi dina nguatkeun beungkeutan émosional indung jeung orok. Kontak panon antara indung jeung orok dipercaya mawa kaluar sensasi husus sambungan, sambungan, sarta parasaan jero pikeun indungna. Sami lumaku pikeun murangkalih orok.
Kumaha ngajaga kakandungan séhat nalika masih dina trimester kahiji? Ngajaga kakandungan anu séhat dina trimester kahiji mangrupikeun léngkah anu leres pikeun mastikeun kaayaan orok dina kandungan tiasa mekar sacara séhat sareng optimal. Aya seueur cara anu tiasa dilakukeun ku ibu nalika kakandungan anu séhat dina trimester munggaran. Ngajaga kaséhatan kakandungan penting pikeun nyingkahan gangguan anu bisa lumangsung ka indung jeung orok dina kandungan.
1. Ngaronjatkeun Konsumsi Cai
Ngonsumsi cai anu seueur nalika kakandungan mangrupikeun salah sahiji kawajiban anu kedah dilakukeun ku ibu pikeun ngajaga kaséhatan orok dina kandungan. Sacara umum, ibu hamil kedah ngonsumsi 8-10 gelas cai dina sadinten. Ieu alatan awak merlukeun leuwih cairan pikeun mantuan tumuwuh sarta ngembangkeun orok dina kandungan.
Konsumsi cai anu cukup tiasa nyegah indung tina sagala rupa gangguan tina cairan ketuban. Tangtu, teuing saeutik atawa loba teuing cairan amniotic boga dampak negatif kana fétus.
2. Konsumsi Kadaharan Sehat
Nalika kakandungan, tangtosna, indung bakal peryogi langkung gizi sareng gizi pikeun kamekaran orok dina kandungan. Ngalaporkeun tina website Orang Tua, aya sababaraha zat gizi anu penting pisan pikeun dikonsumsi ibu hamil pikeun ngarojong tumuwuhna tumuwuhna orok dina kandungan, kayaning folat, kalsium, serat, jeung zat besi.
Baheula ker basa Sakola Menengah Atas abdi aya carita narima panghargaan jang ujian nasioanl kiyeu caritana. Nalika guru mimiti ngumumkeun skor pangluhurna, kuring henteu nyangka nanaon sareng langkung bodo sabab kuring sadar yén kuring moal aya dina daptar budak berprestasi tinggi hehe. Abdi oge langkung resep bobodoran sareng rerencangan supados teu fokus kana ngadenge saha anu meunang skor pangluhurna, enya aya kalana masihan surak ka babaturan anu saenyana mah pantes eta prestasi teh. ujian nasional, tapi kuring ngan pikir éta bohong sarta ngan lulucon ti sobat. Tapi ahirna tétéla yén ngaran kuring memang disebut-sebut minangka murid anu meunang skor pangluhurna UN Bahasa.Indo di sakola kuring.
Kuring diajar ekstra teuas. Ngadoa leuwih getol. Jeung leuwih bakti ka kolot. Kuring ngandelkeun nu penting nyanyi kudu yakin. Tapi teu ngan percaya tanpa aksi. Kuring yakin yén ku ikhtiar, Allah pasti bakal masihan anu pangsaéna. Kuring yakin yén dina kasusah aya gampang. Kuring yakin yén sagalana di dunya ieu milik Allah nyalira, gampang pisan pikeun anjeunna ngan ninggalkeun kuring indit. Kuring yakin yén unggal seleksi teu ditilik ku panitia, tapi Allah. Janten ieu jadwal diajar kuring:
03:00 - 05:00 = Matematika Dasar
05:00 - 07:00 = TPA
07:00 - 08:00 = Istirahat
08:00 - 10:00 = Géografi
10:00 - 11:00 = Istirahat
11:00 - 13:00 = Sajarah
13:00 - 14:00 = Istirahat
14:00 - 16:00 = Sosiologi
16:00 - 18:00 = Inggris
18:00 - 19:00 = Istirahat
19:00 - 21:00 = Ékonomi
21:00 - 22:00 = Indonésia
Janten ku cara ngabagi waktu jam kos di luhur insyaalllah tiasa ngajieun urang lolos di universitas nu kuurang dipika hoyong.
Jalma bisa geuleuh ku imah nu pinuh ku serangga pikeun sababaraha alesan. Sababaraha urang mungkin gaduh phobia husus serangga, kayaning arachnophobia (sieun spiders) atawa entomophobia (sieun serangga). Ieu bisa memicu reaksi geuleuh jeung infeksi dina tetempoan serangga. Serangga tiasa nyebarkeun rupa-rupa panyakit sareng infeksi, ku kituna tetempoan imah anu kaserang serangga tiasa nyababkeun kahariwang sareng jijik kana kaséhatan. Sababaraha urang mungkin geus ngalaman pangalaman goreng jeung serangga nu geus kaliwat, kayaning keur digegel atawa kakeunaan serangga, nu micu reaksi geuleuh jeung ngarareunah di tetempoan serangga. Sababaraha kabudayaan gaduh pandangan negatip ngeunaan serangga, ku kituna ningali bumi anu pinuh ku aranjeunna tiasa nyababkeun parasaan geuleuh sareng teu ngarareunah.
Tina seueurna masalah kandaraan, rem gagal tiasa disebatkeun mangrupikeun hal anu pikasieuneun. Ngancem diri jeung ngaruksak motor salah sahiji alesanana. Malah kusabab ieu kahirupan jalma séjén ogé bisa jadi korban. Sacara umum, anu nyababkeun gagalna marake nyaéta bantalan rem atanapi rem anu panas teuing. Sareng ieu aya sababaraha cara pikeun ngatasi nalika rem blong. Anu kahiji, urang kudu mikir anu jernih sangkan henteu gagabah dina nyokot resiko. Anu kadua anu tiasa dilakukeun, nalika supir aya dina kaayaan kieu nyaéta nyarioskeun ka jalma upami rem motor urang blong, supados henteu kajadian anu teu dihoyongkeun, dina masihan peringatan nalika rem blong, pengendara tiasa nganggo klakson motor. bari ngahurungkeun sinyal belok. Katilu usaha pikeun nyingkahan kendaraan ti balaréa. Upami diperlukeun, panggihan tempat sepi tur lega pikeun tujuan nalika anjeun ngalaman rem blong marake jeung geura ménta pitulung ti jalma sabudeureun anjeun anu bisa mantuan.
Ieu teh aya sababaraha cara pikeun ngatasi rasa era nalika disengseurikeun ku babaturan sakelas. Kahiji, ngajaga kapercayaan diri, inget yen unggal jalma boga kaunggulan jeung kalemahan maranehanana. Ngajaga kapercayaan tur difokuskeun positip dina diri. Tong hariwang ngeunaan naon anu dipikirkeun ku batur: Pokus kana diri anjeun sareng tong hariwang teuing kana naon anu dipikirkeun ku batur. Sakapeung, jalma sejen henteu ngahaja seuri, tapi ngan ukur pikeun senang. Kadua, Tong merhatikeun teuing, tong merhatikeun naon anu diomongkeun atawa dilampahkeun ku batur. Katilu, Fokus kana diri anjeun sareng naon anu anjeun hoyong laksanakeun. Kaopat, komunikasi anu sae upami anjeun teu resep kana kalakuan babaturan anjeun.
Lamun ngadangu operasi, urang pasti langsung kabayang dokter jeung perawat anu nganggo pakean hararejo nganggo panutup hulu. Kecap operasi janten hal anu pikasieuneun kanggo sababaraha jalmi. Matak teu heran seeur jalmi anu teu hoyong dioperasi, padahal operasi teu pati sieun, gumantung kana bagian anu dioperasina. Hal ieu biasana disebabkeun lantaran urang teu acan apal kumaha kondisi rumah sakit. Biasana urang mah ngan ngabayangkeun operasi anu sapertos dina pelem, anu aya peso, aya lampu jeung dokter anu ngabongkar awak jalmi. Padahal sabenerna anu ngarana operasi teh aya dua mecem. Aya operasi leutik jeung operasi badag atawa disebut bedah minor jeung bedah mayor.
Biasana mah samemeh ngojay sok pemanasan heula, tapi harita mah geus teu kuat hayang ancrub kana cai lantaran panas ku panonpoe jadi hayang geura-geura guyang. Awalna mah biasa wae sabari nyoo cai jeung babaturan. Tapi teu lila teh suku urang keram, teu bisa digerakeun, mun digerakeun oge karasana nyeri pisan. Jadina urang tikelelep tuluy kukucibekan menta tulung ka batur. Batur nu karek ngeuh kakara nyampeurkeun bari narik urang ka permukaan. Untung weh aya batur nu keur ngojay, mun henteu mah urang bisa wae tikelelep teu bisa napas. Ti saprak eta mun ngojay teh embung sorangan, kudu aya batur sieunna kajadian deui tikelelep di jero cai.
Mun alim pasangan salingkuh, urang kudu ngajaga pasangan sorangan. Ulah nepi ka kanyaahna luntur atawa perhatianna robah, jaga ti kaanggalan meungpeung masih keneh babarengan dina ngajalin perasaan jeung hubungan kahirupan. Ulah nepi ka mere celah saeutik pun jang orang katilu asup andil dina hubungan urang. Kudu saling jaga perasaan, saling percaya, jeung saling nyumponan kabutuh. Komo saling percaya mah kudu pisan aya sabagai konci sabuah hubungan. Ngan, ulah nepi ka rasa percaya eta teh kacodet saeutik pun sabab bakal hese deui meunangkeun nana. Ku kituna, yuk urang budayakeun percaya ka pasangan urang sorangan, ulah loba teuing curiga nu teu perlu!
Sensasi seueul anu teu pikaresepeun tiasa lumangsung kusabab seueur alesan. Untungna, aya ubar bumi alami anu tiasa ngabantosan seueul, nyaéta:
Jahé
Coba nginum jahé anu diseduh atanapi dikulub, teras inuman cai. Anjeun ogé tiasa nambihan madu pikeun rasa sareng nutrisi tambahan. Salah sahiji cara jahé nenangkeun saluran pencernaan nyaéta ku ngaleupaskeun tekanan tina gas sareng nyepetkeun nyerna.Senyawa aktif anu aya dina jahe ieu, sapertos gingerol, tiasa mangaruhan sistem pencernaan sareng sistem saraf pusat, sahingga tiasa ngaleungitkeun seueul.
Robah pola emameun.
Upami anjeun ngalaman seueul saatos tuang atanapi sesah ngonsumsi tuangeun nalika seueul, aya sababaraha parobahan diet anu tiasa ngabantosan, nyaéta: Konsumsi tuangeun anu sakedik.
Nyingkahan manisan.
Inuman cukup cai, tapi ulah nginum bari dahar.
Ulah ngagolér sanggeus dahar.
Dahar lalaunan.
Konsumsi emameun nu hambar.
Basa harita keur aya penelitian ka pelosok, urang jadi salah sahiji tim pencari data jeung nu ngawawancara warga unggal imah. Di hiji imah, aya nini-nini nu usiana geus kolot pisan, anjeunna di imah dibaturan ku anakna nu geus dewasa. Pas urang keur ngawawancara, teu kuat hayang ngompol, jadina menta ijin jang ka cai. Di cai teh paroek teu katinggali nanaon, untungna urang mawa HP jadi bisa make lampu senter nu aya dina HP. Pas dihurungkeun teh, loba tumpukan kotoran nu teu diberesihkeun. Urang teu kuat nepikeun langsung kaluar deui, teu jadj ngompolna. Di sapapanjang jalan, beuteung urang mual ngabayangkeun naon nu geus tadi urang tinggali.
Bayangkeun lamun urang keur numpak motor teras remna blong. Hal ieu kajadian ka kuring jeung rerencangan basa nuju bade jalan-jalan. Asalna mah urang duaan teu nyadar yen rem motor ieu rada ruksak, tapi pas kuring hoyong ereun sakedeung ka sisi jalan, rerencangan abdi karek nyadar yen rem teh teu tiasa dipencet, abdi langsung sieun pisan, bisi nyieun kacilakaan atawa bisi nyilakakeun batur di jalan, untungna jalan anu urang anggo teh keur sepi pisan janten urang pupuiran sabari nurunkeun gas nepikeun ereun motorna. Salila abdi nungguan eta motor ereun, abdi oge langsung nelepon rerencangan abdi anu sanesna kanggo ngageroan tukang bengkel.
Pasangan anu rek nikah bisana ngalaman cemas mun rek papaisah jeung kolot, rasa cemas eta ges wajar di alaman ku sabagean jalma. Kadang sok aya anu nepika ceurik lila kusabab mikir bakalan jauh ti kolot, bakalan hirup sorangan jeung bakal ngarobah kahirupan samemehna. Misalna baheula mah aya nu ngahudangkeun sare, aya nu ngaulaan pikeun dahar jeung aya anu ngurusanan mun keur geuring. Tapi mun geus nikah mah kudu urang anu ngurusanan sagalana komo mun geus boga budak, loba tanggung jawab anu di pikirkeun jang kahirupan kahareup. Mun bisa pas geus pisah jeung kolot teh kudu terbuka ka pamajikan atanapi ka salaki meh rada bisa ngartikeun salah sahijina. Teras tong ngarasa era atanapi teu geunah mun rek menta tulung ka kolot, soalna kolot mah moal ngarasa karipuhan da kusabab naon nu henteu jeung budak sorangan. Mantak urang salaku nu jadi budak ulah nepika poho ka kolot, sanajan geus papisah imah jauh.
Reuwas teu sangka jeung sedih pisan bari ceurik, ngan eta anu bisa kaciri tina babaturan urang ayena. Maneh na asa can bisa tarima yen rama na teh di vonis kena kanker stadium lanjut ku dokter kamari. Babaturan urang bener bener teu sangka kusabab rama na kaciri sehat sehat wae, tara pernah gering anu parah biasana ngan gering biasa hungkul. Maneh na ngan bisa ceurik jeung sieun yen kondisi rama na, sieun lamun nepika rama na ninggalkeun manehna jeung kulawargana. Babaturan teh carita yen rama na emang teu ngabogaan pola hirup sehat. Rama na geus sepuh oge masih wae ngarokok jeung minum minuman. Tah mereun tina kabiasaan eta cikal bakal panyakitna teh.
Katarima di perguan tinggi negeri teh sanes teu kahaja. Tapi tiasa diraih lantaran usaha jeung ngadua ka Allah SWT. Basa nyiapkeun kanggo ujian SBMPTN anu ka dua kali na abdi bener-bener diajar, fokus, jeung teu pati mikiran hasil. Anu penting mah abdi nambal di mana anu abdi can paham materi na, utama na di soal ngetang. Abdi mineng pisan miluan tryout minimal saminggon sakali. Alhamdulillah abdi oge meunang kasempetan bimbel gratis ti mahasiswa Unpad jeung UPI lantaran abdi meunang urutan lima uranganu paling badag nilai na. Abdi bulak balik ka UPI jeung Unpad kanggo bimbel jeung ditambih oge bimbel di bumi nyalira.
Ieu péso dapur geus dipikawanoh turun-tumurun ku pangeusi bumi, di leungeun ahli tina péso dapur rupa-rupa kreasi kuliner pisan nikmat bisa dijieun. Utamana lamun péso dipaké ku pamajikan tercinta, sanajan masakan anu dihasilkeun rasa rada asin teuing, bakal tetep rasa nikmat sabab dirasakeun ku cinta jero sapertos.Di sisi anu sanés, péso dapur ogé tiasa dianggo pikeun mesek buah anu kedah disyukuri ayana. Sebutna mangga, papaya, apel, jsb. Sedengkeun pikeun buah, kuring ogé tiasa nganggo péso dapur, anu mangrupikeun senjata seukeut anu mujarab pikeun mesek kulit. Upami anjeun teu acan kantos nganggo péso dapur, atanapi panginten anjeun henteu terang, langkung saé angkat ka dapur. Kusabab kuring yakin dulur boga ieu. Salian ti mujarab, péso dapur ieu ogé éfisién pikeun nyiksikan, nyiksikan, motong jeung mesek rupa-rupa hal anu engkéna bakal didahar, boh sorangan boh sacara kelompok. Janten péso dapur ieu mangrupikeun andalan koki, koki, juru masak anu efektif pisan sareng efisien anu parantos dianggo salami rébuan taun.
Neng Alwi teh nyaeta anakna lanceuk urang, ieu alo anu kadua. Umurna karek 6 taun jadi masih keneh sakola TK. Neng Alwi boga awak anu leutik, warna kulitna bodas, jeung rambutna rada galing. Neng Alwi boga kapribadian anu sok maceuh, lantaran lamun di imah teh sok lulumpatan saolah-olah tanagana teh teu beak. Manehna resep jeung mikanyaah oge kana binatang. Binatang nu Neng Alwi pikaresep teh nyaeta ucing. Neng Alwi boga rasa simpati jeung empati nu luhur, kabuktian pas aya ucing nu katabrak dihareupeun imah, manehna ceurik ngagoak. Neng Alwi oge jelemana daekan, lamun dititah pangmawakeun naon wae ge daek jeung henteu pamrih.